Trametes versicolor

Trametes versicolor aŭ papilia trameto (antaŭe konata kiel Coriolus versicolor) estas ordinara polipora fungo el la genro Trametes. Versicolor aludas je la diversaj koloroj de la fungo.

La surfaco de la fungokapo havas diverskolorajn duonrondajn regulajn zonojn. La surfaco estas hara, dense zonita, kun blanka rando, ofte onda surfaco. Ĝi dikas 1-3 mm, grandas 2-10 x 2-5 x 0,5 cm en grandaj grupoj.

Oni trovas porojn de 2-4/mm, la sporoj estas blankaj, grandaj 6-7 x 1,5-2 µm (mikrometrojn), cilindraj, glataj.

Ĝi estas neuzebla por nutrado.

Ĝi estas miksebla kun ekz. Trametes multicolor sed la versicolor havas minimume 4 diversajn kolorojn en la zonoj (krom la blanka).

 Eksteraj ligiloj 

 Funghi Vitalia - Coriolus versicolor 
 hungare+fotoj


Kategorio:Bazidiofungoj
Kategorio:Fungospecioj